
Eelnõu

Algataja: Narva Linnavalitsus

NARVA LINNAVOLIKOGU

O T S U S

Narvas Tallinna mnt 81 kinnisasjale otsustuskorras hoonestusõiguse 

seadmine AS Eesti Gaas kasuks

1. Asjaolud ja menetluse käik

Eesti Vabariigi poolt soetatavatest maagaasil sõitvatest bussidest on kavandatud Narva linna kasutusse anda vähemalt viis bussi. Kuna käesoleval ajal ei ole Narva linnas maagaasi tanklat, siis on maagaasil sõitvate busside kasutusele võtmiseks vaja rajada linna vähemalt üks maagaasi tankla. Tankla rajamine on eelduseks gaasibusside eraldamiseks linnale. 
Busside soetamiseks viib Maanteeamet läbi riigihanke. Hankelepingute sõlmimine on kavandatud 2012 aasta juuni kuusse. Busside eeldatav tarneaeg on 10 kuud alates hankelepingu sõlmimisest, mistõttu oleks olemasoleva kava kohaselt võimalik bussid kasutusele võtta 2013 teises kvartalis.
Maagaasil sõitvate busside kasutusele võtmise eelduseks oleva maagaasi tankla rajamise osas on huvi üles näidanud AS Eesti Gaas, kellel on olemasolevate gaasitanklate omanikuna suurim kompetents ja kogemus surugaasi tanklaid puudutavas spetsiifilises valdkonnas. Eesti Gaasi kontserni eesmärk on pakkuda kvaliteetseid tervikteenuseid, et muuta elu maagaasi abil mugavaks ja keskkonnasõbralikuks. 

23.01.2012 aastal toimus nõupidamine, millel osalesid Narva Linnavalitsuse, Majandus-ja Kommunikatsiooniministeeriumi, Maanteeameti, AS Eesti Gaas, AS EG Võrguteenus ja AS Narva Bussiveod esindajad. Nõupidamisel oli arutusel maagaasil sõitvate linnaliini busside kasutusele võtmine Narva linnaliinide teenindamiseks.

Läbirääkimistel AS-ga Eesti Gaas on leitud tankla rajamiseks sobiva kohana Orase tn lõik 2 kinnisasi. 

29.02.2012.a. esitas AS Eesti Gaas Narva Linnavalitsusele taotluse tasuta hoonestusõiguse seadmiseks Orase tn lõik 2 Narva asuvale kinnisasjale tähtajaga 25 aastat avalikult kasutatava surugaasi tankla ehitamiseks.
Küsimust arutati Narva Linnavalitsuse linnavarakomisjoni istungil 14.03.2012.a., kus nõustuti hoonestusõiguse seadmisega, kuid tehti ettepanek kehtestada hoonestusõiguse tasuks 129,87 eurot aastas. 
Narva Linnavalitsuse 19.03.2012.a. protokollilise otsusega suunati otsuse eelnõu Narva Linnavolikogu menetlusse.
Narva Linnavolikogu arutas otsuse eelnõud 29.03.2012.a. linnavolikogu istungil, kus otsustati otsuse vastuvõtmine edasi lükata. 

Orase tn lõik 2 Narva ümbruskonnas asuvate korterelamute esindajad esitasid Narva Linnavolikogule taotluse kaaluda tankla asukoha valikul teisi asukohti, kuna planeeritav asukoht asub linna sees elurajoonide vahetus läheduses.

Küsimust arutati Narva Linnavolikogu linnavarakomisjoni, linnamajanduskomisjoni ning korteriühistuste ja elamukomisjoni 10.04.2012.a. ühisistungil, kus osales ka AS Eesti Gaas esindaja.

Tankla asukohavaliku arutelul valiti tankla uueks asukohaks välja Narva linnale kuuluv kinnisasi asukohaga Tallinna mnt 81 Narva.

Arvestades, et tegemist avalikes huvides kinnistu kasutusele andmisega peab linnavalitsus põhjendatuks hoonestusõiguse seadmise koos kohustusega ehitada hoonestaja poolt välja kinnisasjale ehitatava surugaasitanklat teenindavad sh kinnistuvälised tehnovõrgud ja kinnisasjale peale ja mahasõidud 

2. Õiguslikud alused
KOKS § 22 lõike 1 punkti 6 kohaselt kuulub volikogu ainupädevusse valla- või linnavara valitsemise korra kehtestamine. Narva linnas linnavara hoonestusõigusega koormamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Eeskiri) ja Narva Linnavolikogu 17.03.2005 määrus nr 13/52 “Narva linna munitsipaalomandis oleva hoonestamata maa hoonestusõiguse seadmise kord” (edaspidi ka Kord).

Eeskirja punkti 711 kohaselt toimub hoonestusõiguse seadmine Narva linna omandis olevale kinnisasjale linnavolikogu poolt sätestatud korras. 
Korra punkti 42 alusel on Narva Linnavolikogul õigus võtta Narva linna elanike huvides vastu otsus hoonestusõiguse seadmiseks ilma avaliku enampakkumise läbiviimiseta konkreetse füüsilise või juriidilise isiku kasuks. Otsuses peavad olema märgitud kõik hoonestusõiguse seadmise tingimused.
Asjaõigusseaduse (edaspidi AÕS) § 641 kohaselt kinnisomandi üleandmiseks ja kinnisasja koormamiseks asjaõigusega, samuti kinnisasja koormava asjaõiguse üleandmiseks, koormamiseks või selle sisu muutmiseks on nõutav õigustatud isiku ja teise poole notariaalselt tõestatud kokkulepe (asjaõigusleping) ja sellekohase kande tegemine kinnistusraamatusse, kui seadus ei sätesta teisiti.

Korra punkti 44 kohaselt sõlmitakse hoonestusõiguse seadmiseks notariaalne leping. Hoonestusõiguse seadmise lepingu kirjutab alla linnapea. Notaritasu ja riigilõivu tasub hoonestaja. 

AÕS § 241 lõige 1 kohaselt kinnisasja võib koormata selliselt, et isikul, kelle kasuks hoonestusõigus on seatud, on võõrandatav ja pärandatav tähtajaline õigus omada kinnisasjal sellega püsivalt ühendatud ehitist. Ühele kinnisasjale võib seada ainult ühe hoonestusõiguse.

Vastavalt Korra punktile 52 hoonestaja on kohustatud ehitama hoonestusõiguse seadmise tingimustes nimetatud hooned hoonestusõiguse seadmise lepingus sätestatud tähtajaks. 

Korra punkti 53 kohaselt hoonestusõiguse asjaõigusega koormamisel peab olema Narva linna kirjalik nõusolek. 

Korra punkti 54 kohaselt on Narva linnal hoonestusõiguse võõrandamisel kahe kuu jooksul ostueesõigus.

Korra punkti 12, 12.1 alusel hoonestusõiguse aastatasu määr ärimaa puhul on 10% ulatuses maa maksustamishinnast.

3. Otsus
3.1. Seada Narva linna omandis olevale kinnisasjale aadressil Ida-Viru maakond, Narva linn, Tallinna mnt 81 (kinnistusregistriosa nr 3905509, katastritunnus 51103:005:0008, pindala 4521 m², sihtotstarve Ärimaa 100%) tähtajaline ja tasuline hoonestusõigus AS-i Eesti Gaas (registrikood 10178905, asukoht Liivalaia 9, Tallinn 10118, edaspidi nimetatud ka hoonestaja) kasuks.
3.2. Kehtestada järgmised hoonestusõiguse seadmise tingimused:

3.2.1. kinnisasjal asuvad hoone (Riikliku ehitisregistri kood 120617916), Metallvõrk piire (Riikliku ehitisregistri kood 220617918), maaalune elektrikaabel (Riikliku ehitisregistri kood 220617919), asfaltkattega plats (Riikliku ehitisregistri kood 220617920) ning Riiklikku ehitisregistrisse kandmata 5 (viis) valgustusposti;

3.2.2. hoonestusõigus seatakse 25 (kahekümne viieks) aastaks. Hoonestusõiguse tähtaeg hakkab kulgema kinnistusraamatusse hoonestusõiguse kande tegemisele järgnevast päevast;
3.2.3. hoonestusõiguse seadmise eesmärgiks on kinnisasjale tehnorajatise –surugaasiautotankla ehitamine.

3.2.4. hoonestusõiguse aastatasu suurus – 402 (nelisada kaks) eurot, mis moodustab 10% ärimaa sihtotstarbega maa maksustamishinnast;
3.2.5. hoonestusõiguse aastatasu maksab hoonestaja kaks korda aastas võrdsetes osades iga aasta 01. jaanuariks ja 01. juuliks järgneva poolaasta eest ette. Hoonestaja on kohustatud tasuma esimese hoonestusõiguse tasu ajavahemiku eest hoonestusõiguse kinnistamise päevast kuni esimese maksetähtajani proportsionaalselt päevade arvule kümne tööpäeva jooksul arvates hoonestusõiguse kinnistusraamatusse kandmisest. Igakordne hoonestusõiguse aastatasu loetakse tasutuks selle laekumisest kinnisasja omaniku pangakontole;
3.2.6. hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest; 

3.2.7. hoonestusõiguse aastatasu muudetakse vastavalt maa maksustamishinna muutumisele, kuid mitte varem kui kolme aasta möödumisel hoonestusõiguse kinnistusraamatusse kandmisest ning edaspidi igakordselt kolme aasta möödumisel viimasest aastatasu muutmisest. Hoonestusõiguse aastatasu uus suurus ei või olla väiksem hoonestusõiguse kinnistusraamatusse kandmisel kehtinud hoonestusõiguse aastatasust. Hoonestaja kohustub tasuma hoonestusõiguse aastatasu uues suuruses alates maksetähtajast, mis järgneb omaniku poolt hoonestajale vastava kirjaliku teate saatmise päevale Hoonestusõiguse aastatasu suurendamisega seotud kulud (notaritasu ja riigilõiv) tasub hoonestaja;

3.2.8. hoonestusõiguse aastatasu ja punktis 3.2.6. sätestatud viivise tasumise tagamiseks tehakse hoonestusõigusele avatavasse kinnistusregistriossa kanne reaalkoormatise kohta. Punktis 3.2.7. sätestatud hoonestusõiguse aastatasu ümberarvutamise ja muutmise nõude tagamiseks tehakse hoonestusõigusele avatavasse kinnistusregistriossa reaalkoormatisega samale järjekohale vastav märge.
3.2.9. hoonestusõiguse aastatasu, punktis 3.2.6. sätestatud viivise ja aastatasu muutmise nõuet tagav reaalkoormatis jääb püsima, kui kinnisasja omanik reaalkoormatise alusel või mõne teise eespool või samal järjekohal asuva piiratud asjaõiguse omanik hoonestusõigusele sissenõude pöörab;
3.2.10. hoonestusõiguse võõrandamiseks on vajalik kinnisasja omaniku nõusolek, kusjuures omanik seab võõrandamise nõusoleku andmise tingimuseks kõigi omaniku ja hoonestaja vahel sõlmitud hoonestusõigust puudutavate võlaõiguslike kokkulepete ülevõtmise hoonestusõiguse omandaja poolt; 

3.2.11. hoonestusõiguse koormamiseks asjaõigusega on vajalik kinnisasja omaniku nõusolek.

3.2.12. hoonestusõigus ei laiene kolmandatele isikutele kuuluvatele kinnisasjal paiknevatele ja seda läbivatele liinidele, trassidele ja muudele kommunikatsioonidele (tehnovõrkudele ja rajatistele).
3.2.13. hoonestaja koormab hoonestusõiguse ostueesõigusega kinnisasja igakordse omaniku kasuks;

3.2.14. hoonestusõigus seatakse kinnisasjale kogu kinnistu ulatuses;

3.3. Hoonestaja on õigustatud ja kohustatud:

3.3.1. koostama vajadusel nõutavad planeeringud, ehitama gaasitankla, teenindavad tehnovõrgud (sealhulgas kinnistuvälised tehnovõrgud), kinnisasjale peale ja maha sõidud kehtestatud tehniliste (projekteerimiste) tingimuste alusel;

3.3.2. ehituskohustuse, sh projekteerimine, ehitamine, lubade ja kooskõlastuste taotlemine, liitumislepingute sõlmimine, täidab hoonestaja omal kulul ja omanik tehtud kulutusi ei hüvita;

3.3.3. ehituskohustus tuleb täita 01. aprilliks 2013.a. Kohustus loetakse täidetuks, kui ehitistele ja rajatistele on antud kasutusluba; 

3.3.4. nõustuma reaalservituudi või isikliku kasutusõiguse seadmisega avalikes huvides rajatavate tehnovõrkude ja -rajatiste ehitamiseks ja remontimiseks selle eest tasu nõudmata;

3.3.5. lubama teostada kinnisasjal olemasolevate ja rajatavate tehnovõrkude ja rajatiste valdaja(te)l ja omanikel remondi- ja korrashoiutöid ning mitte kahjustama kinnisasjal paiknevaid tehnovõrke ja ‑rajatisi;

3.3.6. tagama kinnisasja korrashoiu, sealhulgas kinnisasjal asuvate ehitiste säilimise sihtotstarbeliseks kasutamiseks sobivas seisundis kogu hoonestusõiguse kestuse ajal. Kinnisasja ja ehitiste korrashoiuks vajalikud parendustööd ja uuendused on hoonestaja kohustatud tegema omal kulul. Nimetatud kulutusi hoonestajale omaniku poolt ei hüvitata. Kui hoonestaja ei täida kinnisasja ja ehitiste korrashoiukohustust, määrab omanik vajalike tööde tegemiseks tähtpäeva. Kui hoonestaja ei lõpeta tähtpäevaks vajalikke töid, on omanik õigustatud laskma teostada tööd kolmandatel isikutel hoonestaja kulul;

3.3.7. tasuma kõik kinnisasjal lasuvad ja tulevikus kehtestatavad maksud ja avalik-õiguslikud reaalkoormatised.
3.3.8. Hoonestusõiguse lõppemisel jäävad kinnisasjal olevad ehitised tasuta omanikule, st muutuvad kinnisasja oluliseks osaks.  
3.3.9. Kindlustamis- ja taastamiskohustus:

3.3.9.1. hoonestaja on kohustatud kinnisasjal asuvad ehitised ja rajatised kindlustama ning tagama kindlustuslepingu kehtivuse kuni hoonestusõiguse tähtaja saabumiseni. Hoonestaja esitab omanikule kindlustuspoliisi koopia. Kui hoonestaja ei täida kindlustuskohustust, võib omanik sõlmida kindluslepingud ja nõuda selleks tehtud kulutuste hüvitamist hoonestajalt. Kindlustussumma peab vastama ehitis(t)e taastamisväärtusele;

3.3.9.2. hoonestaja on kohustatud kinnisasjal asuvate ehitiste hävimisel täielikult või osaliselt või kahjustumisel omal kulul ehitised uuesti püstitama või taastama kaheteistkümne (12) kuu jooksul;

3.3.9.3. hoonestaja on kohustatud kasutama kindlustusjuhtumi korral saadud kindlustushüvitist viivitamatult ja üksnes ehitiste uuesti püstitamiseks või taastamiseks ja tagama, et samasuguse kohustuse võtab kindlustuslepingu järgne soodustatud isik;

3.3.9.4. omanik ei hüvita ehitiste taastamiseks tehtud kulutusi.

3.3.10. Hoonestusõiguse võõrandamisel on omanikul kahe kuu jooksul ostueesõigus, tähtaega arvestatakse müügiteate saamisele järgnevast päevast, kusjuures omanik seab võõrandamise eeltingimuseks kõigi omaniku ja hoonestaja vahel sõlmitud võlaõiguslike kokkulepete ülevõtmise hoonestusõiguse omandaja poolt, mille kohta tehakse märge kinnistusraamatusse.

3.3.11. Hoonestusõiguse omanikule langemine

3.3.11.1. omanik võib enne hoonestusõiguse tähtaja möödumist nõuda hoonestajalt hoonestusõiguse ülekandmist endale (hoonestusõiguse omanikule langemine) või omaniku poolt nimetatud isikule ning hoonestaja on kohustatud hoonestusõiguse üle andma ühe (1) kuu jooksul omaniku nõude esitamisest:

3.3.11.1.1. otsuse punktis 3.3.3 sätestatud ehituskohustuse mittetähtaegsel täitmisel;

3.3.11.1.2. otsuse punktis 3.2.3 sätestatud kasutusotstarbe rikkumisel;

3.3.11.1.3. kui hoonestaja ei täida kohustust ehitiste täielikul või osalisel hävimisel või kahjustumisel need omal kulul uuesti püstitada või taastada kaheteistkümne (12) kuu jooksul.

3.3.11.2. Hoonestusõiguse ülekandmisel omanikule (hoonestusõiguse omanikule langemine) või omaniku poolt nimetatud isikule hoonestajale hüvitist ei maksta;

3.3.11.3. hoonestusõiguse ülekandmisel omanikule (hoonestusõiguse omanikule langemine) või omaniku poolt nimetatud isikule tagab hoonestaja hoonestusõigust koormavate hüpoteekide kustutamise omaniku poolt määratud tähtpäevaks. Hoonestusõigust koormavate hüpoteekide kustutamiseks peab hoonestaja täitma oma kohustused hüpoteegipidajate ees.

3.3.12. Hoonestaja kohustub maksta: 

3.3.12.1. ehituskohustuse mittetähtaegsel täitmisel (otsuse punkt 3.3.3) leppetrahvi 25 (kakskümmend viis) EUR iga ehituskohustuse täitmisega viivitatud päeva eest;

3.3.12.2. otsuse punktis 3.2.3 sätestatud kasutusotstarbest mittekinnipidamisel 50 (viiskümmend) EUR kuus, millal rikkumine aset leiab;

3.3.12.3. kinnisasjal asuvate ehitiste täielikul või osalisel hävimisel või kahjustumisel nende uuesti püstitamise või taastamise kohustuse mittetäitmisel kaheteistkümne (12) kuu jooksul 50 (viiskümmend) EUR iga viivitatud kuu eest;

3.3.12.4. leppetrahvi nõude esitamine omaniku poolt ja leppetrahvi maksmine hoonestaja poolt ei välista otsuse punktis 3.3.12.1.1 – 3.3.12.1.3 sätestatud alustel hoonestusõiguse ülekandmise omanikule (hoonestusõiguse omanikule langemine) või omaniku poolt nimetatud isikule rakendamist. Leppetrahv tasutakse sel juhul kuni hoonestusõiguse kandmiseni Narva linna või viimase poolt nimetatud isiku nimele;

3.3.12.5. hoonestaja tasub leppetrahvi viieteist (15) kalendripäeva jooksul leppetrahvi nõude saamisest.

3.3.12.6. Leppetrahvi tasumine ei asenda kohustuse täitmist; 
3.3.13. Hoonestusõiguse seadmise lepingu kehtivuse tagatised:

3.3.13.1. juriidilisest isikust hoonestaja ümberkujundamisel lähevad hoonestaja õigusjärglasele üle kõik hoonestaja ja omaniku vahel hoonestusõiguse seadmise lepingust tulenevad õigused ja kohustused;

3.3.13.2. kinnisasja või seda koormava hoonestusõiguse omandiõiguse üleminekul kehtivad käesoleva lepingu sätted uue maaomaniku või kinnisasja hoonestusõiguse uue omaniku suhtes ulatuses, milles need on kantud kinnistusraamatusse.

3.3.14. hoonestaja kohustub alluma kohesele sundtäitmisele kõikide hoonestusõiguse tingimustest tulenevate rahaliste kohustuste osas.

3.3.15. Hoonestusõiguse seadmise lepingu tingimusi võib muuta ainult hoonestaja ja omaniku notariaalse kokkuleppe alusel.

3.4. Hoonestusõiguse seadmise  ja asjaõiguslepingute sõlmimisega seotud notaritasu ja riigilõivu tasub hoonestaja. 

3.5. Otsuses toodud hoonestusõiguse tingimused kantakse kinnisturaamatusse.

3.6. Volitada linnapead Tarmo Tammiste’t allkirjastama Narva linna nimel hoonestusõiguse seadmise notariaalselt tõestatud lepingut.

4. Rakendussätted

4.1. Narva Linnavolikogu kantseleil teha käesolev otsus teatavaks Narva Linnavalitsusele ja AS-le Eesti Gaas. 

4.2. Otsus jõustub seaduses sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

Aleksandr Jefimov
esimees
